ธปท.เผยทุนสำรองณ 24ก.ย.เพิ่มเป็น 1.63 แสนล้านดอลลาร์
ธปท.รายงานทุนสำรอง ณ 24 ก.ย.เพิ่มขึ้นเล็กน้อย 400 ล้านเหรียญสหรัฐหรือประมาณ 1.21 หมื่นล้านบาท ส่งผลให้ทุนสำรองทะลุเป็น 1.63 แสนล้านเหรียญสหรัฐ
1 ต.ค. 2553

ธปท.รายงานทุนสำรอง ณ 24 ก.ย.เพิ่มขึ้นเล็กน้อย 400 ล้านเหรียญสหรัฐหรือประมาณ 1.21 หมื่นล้านบาท ส่งผลให้ทุนสำรองทะลุเป็น 1.63 แสนล้านเหรียญสหรัฐ
 ธนาคารแห่งประทศไทย(ธปท.) รายงานฐานะทุนสำรองระหว่างประเทศล่าสุด ณ วันที่ 24ก.ย.เพิ่มขึ้น 400 ล้านเหรียญสหรัฐ หรือประมาณ 1.212 หมื่นล้านบาท หากคิดอัตราแลกเปลี่ยนค่าเงินบาทในปัจจุบันที่ประมาณ 30.30 บาทต่อเหรียญสหรัฐ จาก 1.591 แสนล้านเหรียญสหรัฐในสัปดาห์ก่อนหน้า ทะลุไปอยู่ที่ระดับ 1.631 แสนล้านบาท ขณะที่ฐานะสุทธิการซื้อขายเงินตราต่างประเทศล่วงหน้าแลกกับเงินบาท(Forward)เพิ่มขึ้นจากสัปดาห์ก่อน 1,400 ล้านเหรียญสหรัฐ  มาอยู่ที่ระดับ 1.11 หมื่นล้านเหรียญสหรัฐ
ทั้งนี้ ตลาดคาดกันว่าสาเหตุที่ทุนสำรองเพิ่มขึ้นในแต่ละสัปดาห์ต่างกัน มีสาเหตุมาจากธปท.ยังไม่ชัดเจนในการดำเนินนโยบายการดูแลค่าเงินบาท โดยต้องรอความชัดเจนในการดำเนินนโยบาย จาก นายไตรสาร ไตรรัตน์ วรกุล ผู้ว่าการ ธปท.คนใหม่ ทำให้เลือกใช้วิธีทยอยเข้าแทรกแซงด้วยการซื้อเงินเหรียญสหรัฐเข้าเก็บในทุนสำรองแค่ในบางช่วงที่ค่าเงินบาทผันผวนเร็วหรือแข็งค่าเร็วเกินไปเท่านั้น
 สำหรับ ฐานเงินหรือเงินสดหมุนเวียนในมือประชาชนและเงินฝากในสถาบันการเงิน เพิ่มขึ้น 2.76 หมื่นล้านบาท จาก 1.008 ล้านล้านบาทในสัปดาห์ก่อน เป็น 1.036 ล้านล้านบาท